Kim Jæger fra Valsgaard ved Hobro er i gang med at fylde kul på sit gamle oliefyr. Den er blevet til en brændeovn. Brændeovnen har erstattet gassen som den vigtigste varmekilde. - Det gør vi simpelhen for at spare penge, siger Kim Jæger, villaejer, Valsgaard Han bruger 10 - 12.000 kroner om året på varme. Det er cirka en tredjedel af hvad naboen bruger. Han fyrer nemlig kun med gas. - Der kommer da nogle gange lidt spydige bemærkninger om at det oser lidt op af skorstenen, men jeg tror nu kun det bunder i lidt misundelse over vores billige varme, siger Kim Jæger. Ifølge professor Per Heiselberg fra Aalborg Universitet bunder nordjydernes ivrighed i de lave huspriser. - Når huspriserne er så lave, så kan der nemmest findes penge ved at spare på varmen. Derfor synes nordjyder generelt at besparelser og adfærdsændringer for at få en biligere varme er indsatsen værd, siger Per Heiselberg, professor, Aalborg Universitet. Ofte nævnes den miljørigtige tankegang i samme sætning som energibesparelser, men for Kim Jæger hænger det ikke sammen. - Det kan jeg ikke prale. Det er udelukkende et spørgsmål om at få billigere varme, siger Kim Jæger, Valsgaard.

Opsummering:
61 procent af nordjyderne er meget motiverede for at spare på varmen viser en undersøgelse fra Center for Energibesparelse. Pænt flere end de 52 procent, som er ivrige på landsplan.